Diari Oficial de la Generalitat Valenciana


Sumari del DOGV 3912, del 08-01-2001 (2000/10323)

RESOLUCIÓ de 18 de desembre de 2000, del secretari general de la Presidència de la Generalitat Valenciana, per la qual es prorroguen les quatre beques de pràctiques professionals a la Sotssecretaria de Planificació i Estudis, convocada per Resolució de 28 de desembre de 1999, del secretari general de la Presidència de la Generalitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3912

Data del DOGV
:   08-01-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/10944


Organisme emissor
:   Presidència de la Generalitat

Tipus de document
:   Resolució

RESOLUCIÓ de 18 de desembre de 2000, del secretari general de la Presidència de la Generalitat Valenciana, per la qual es prorroguen les quatre beques de pràctiques professionals a la Sotssecretaria de Planificació i Estudis, convocada per Resolució de 28 de desembre de 1999, del secretari general de la Presidència de la Generalitat Valenciana. [2000/X10455]
  
Antecedents de fet
  
Per Resolució de 28 de desembre de 1999, del secretari general de la Presidència de la Generalitat Valenciana (publicada en el DOGV núm. 3.665, de 13 de gener de 2000), es van convocar quatre beques per a la realització de pràctiques professionals de publicitat i es van aprovar les bases per a la seua concessió.
  
Aquestes beques es van adjudicar per Resolució d'11 de febrer de 2000, del secretari general de la Presidència, i el període d'aprofitament es va iniciar el 2 de març de 2000, i acabava el 31 de desembre del mateix any, segons el que preveu la base 3ª de la convocatòria.
  
Que atès el nombre de sol·licituds que és previsible que es presenten i la duració del procés selectiu, l'adjudicació de les beques corresponents a la convocatòria de 2001 es produirà durant el primer trimestre de l'exercici.
  
Per tant, perquè no es produïsca una interrupció entre els períodes d'aprofitament de les convocatòries de beques corresponents a l'exercici de 2000 i la incorporació dels nous adjudicataris de les beques de 2001, procedeix la pròrroga del període d'aprofitament de beques de 2000, mentre es produeix l'adjudicació de la convocatòria de beques del pròxim exercici 2001.
  
Fonaments jurídics
  
Primer. L'article 47.3 del Decret Legislatiu de 26.6.1999, pel qual s'aprova el text refós de la Llei d'Hisenda Pública de la Generalitat Valenciana.
  
Segon. L'article 35 de la Llei 5/1983, de 30 de desembre de Govern Valencià.
  
Tercer. L'article 3, apartat c) del Decret 13/1999, de 30 de juliol, del president de la Generalitat Valenciana, pel qual es deleguen competències, entre altres, en el secretari general de la Presidència, i d'acord amb el que estableix el Decret 108/1992, de 6 de juliol, del Govern Valencià, pel qual es regula la concessió de beques.
  
Quart. El Decret 109/2000, de 18 de juliol, del Govern Valencià, pel qual s'aprova el Reglament Orgànic i Funcional de la Presidència de la Generalitat Valenciana i de la Conselleria del Portaveu del Govern.
  
Per tot això, resolc:
  
Primer
  
Prorrogar el període d'aprofitament de les beques de la convocatòria de 2000 fins que es produïsca la incorporació dels becaris corresponents a la convocatòria de 2001, sent el termini màxim de pròrroga fins el 28 de febrer de 2001, amb un import de 960.000 PTA, la qual queda condicionada a l'existència efectiva de consignació pressupostària suficient a càrrec dels crèdits de la línia T4000000 de l'aplicació pressupostària 69.81.109.03.3.
  
Contra aquesta resolució, que posa fi a la via administrativa, es podrà interposar potestativament recurs de reposició davant el mateix òrgan que ha dictat l'acte, en el termini d'un mes comptador des de l'endemà de la publicació, de conformitat amb el que preveuen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Comú, en la redacció donada per la Llei 4/1999, de 13 de gener, o bé recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptador des de l'endemà de la publicació, de conformitat amb el que estableixen els articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa. Tot això sense perjudici que s'utilitze qualsevol altra via que es considere oportuna.